mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk hbs_cyr en mk hbs_lat es mk mk mk mk mk mk en en mk ja en en mk mk en bg mk mk sv mk mk mk mk mk mk mk mk mk mk ru hbs_cyr mk mk mk mk ru mk ru mn mk mk mk mk uk en mk mk mk hbs_cyr mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Сѐ уште се свежи сеќавањата за обидите да се стави крај на правењето ајвар во Македонија · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Сѐ уште се свежи сеќавањата за обидите да се стави крај на правењето ајвар во Македонија
Напишано од Goce Arsovski, Dragan Преведено од Гоце Арсовски, Драган Куциров
Објавено на 20 октомври 2017 11:59 GMT
Прочитај го овој напис на Español, Français, 繁體中文, Português, English
Тенџере со ајвар. Фотографија на Радосница, CC BY-SA 3.0 преку Викимедиа Комонс
Правењето ајвар се смета за една од најсветите традиции на Балканот, но во последните неколку години, оваа традиција се соочува со неочекувани пречки во својата родна земја.
Подготовката на зимницата ја карактеризира есента во Македонија, а нејзината важност не застанува кај готвењето, туку има културолошка, безмалку ритуална вредност. Ајварот е семејна работа заради која се собираат роднини, пријатели па дури и соседи.
Како таков, ајварот често го привлекува вниманието на странците кои живеат во земјата, вклучително и сегашниот амбасадор на Холандија во Македонија, кој неодамна на Твитер објави:
Долг процес, но одличен резултат: #ајвар и лутеница pic.twitter.com/6EyA1W2RvF
— Wouter Plomp (@NLAmbPlomp) October 6, 2017
Кога се работи за олку важна традиција, можеби ќе звучи изненадувачки кога би слушнале дека властите презедоа чекори за да го ограничат правењето ајвар. Во 2008 година, популистичката влада која беше на власт во Македонија од 2006 до 2017 година, се реши на еден од нејзините понепопуларни чекори, а тоа беше усвојувањето на законот со кој се забранува правењето ајвар на јавни површини.
— ⚔ William Wallace ⚔ (@WillWallaceJR) 3 de octubre de 2016
Печење пиперки, првата фаза од подготовката на ајвар.
Сопствениците на дворни места можат да прават ајвар во своите дворови (исто како печењето скара во САД), но на граѓаните кои живеат во станбени згради им беше забрането да подготвуваат ајвар на јавни површини, пред нивните гаражи или други места на кои што правеле ајвар во последните 30, 40 или 50 години.
Како што пренесува информативната веб-страница Либертас, Законот за јавна чистота од 2008 година предвидува 50 евра казна за поставување ќумбе на јавна површина и оставање неред. Тоа би значело дека правењето ајвар на дворските површини на зградите и во парковите околу нив не е дозволено. Дел од граѓаните пак, велат дека казните се потребни.
Во 2016 година се случија редица трагикомични настани во кои на луѓе, најчесто постари или сиромашни, им беа изречени глоби за подготовка на ајвар на отворено. Многу граѓани за полициските интервенции ќе речат дека се примери за малтретирање од страна на владата која сака да влее страв кај населението.
Новата влада на Македонија, која ја презеде власта кон крајот на мај 2017, манифестира многу послободен став кон правењето ајвар. Досега немало пријави за слични полициски акции, но за многу Македонци, сеќавањата од минатата година остануваат свежи до ден денес.
Далечната 2016, се’ друго беше во ред во државата, освен правењето #ајвар на јавно место.https://t.co/DHTkrSQG67https://t.co/vp6bFpMlGL https://t.co/uPVtwf7ksG
— Ladislav Cvetkovski (@Ladislavcc) October 6, 2017
Поради тоа што подготовката на ајвар и други зимници никогаш порано не била цел на полициски интервенции, во 2016 година некои изненадени граѓани беа фатени „на дело“ од страна на полицијата. Реакциите за глобите беа главно искажани преку хумор и сатира, но имаше и случаи на пркосење:
— EmptyPersona (@darkhour_seeker) October 4, 2016
Корисниците на друштвените медиуми во Македонија се сеќаваат на настаните од минатата година, кога подготовката на омилената зимница на Македонците можеше да ве доведе до проблеми со законот.
Подолу се некои од реакциите на Твитер и Фејсбук кои се сѐ уште популарни, иако помина една година откако се напишани:
Forgive me father for I have been roasting. #аjvar
— Една е Тетка! (@TheTetka) October 4, 2016
Кај што има чад има и ајвар.
— ÅLEKSÅNDÅR (@Aleksandermen) October 3, 2016
Некои, како Соња Зафировска, се приклучија на дискусијата на Фејсбук:
Бабо, зошто лежеше во затвор?
– Синко ме фатија на лице место како правам Ајвар и слушам Српска музика.
Бобан Боби Димовски праша:
А дали ако моите купиле пиперки за ајвар и ме тераат да им помагам се рачуна као семејно насилство???
Александра Миленковиќ Василевски сподели врска до сатиричен напис со наслов „Разбиена опасна мрежа за нелегално правење ајвар тројца тешко повредени со изгореници од петти степен“ , и притоа искоментира:
„Можеби киднаперите на деца, педофилите, силувачите, дилерите на дрога и оружје, функционерите кои украдоа милиони се на слобода, но конечно се чувствувам слободен и безбеден, можам мирно излезам пред зграда без да бидам нападнат од мирисот на ајвар“ ….ееее тоа ти е МК
Иако притисокот од полицијата се намали и мирисот на печени пиперки повторно е присутен низ улиците, сепак факт е дека сѐ помалку и помалку млади се учествуваат во правењето ајвар.
Забрзаниот начин на живот не остава простор за клечење цел викенд покрај ќумбето со голема дрвена лажица во раце. Благодарение на напредокот на индустријата за  конзервирана храна, многу компании почнаа да произведуваат ајвар со квалитет приближен на бабиниот. Тука можеби лежи посилната опасност за традицијата која може да ја издржи секоја промена на режим.
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Руските цензори ја блокираа веб-страницата за правна помош ОВД-Инфо
Источна и Централна Европа  29 декември 2021
Русија го блокира пристапот до веб-сајтот на разгледувачот Тор
Источна и Централна Европа  16 декември 2021
Потребни ни се сензори за безболно мерење на гликемијата, вели Миа Чичкариќ 16-годишна средношколка со дијабетес
Источна и Централна Европа  22 октомври 2021
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани